### | | | | --- | --- | | | | | --- | | **Byråd** 28. februar 2017 Sagsnr. 710-2016-42256 Dok.nr. 710-2017-52591 Sagsbehandler DPJBOJ | | 16.                 Godkendelse af revisionsberetning nr. 23 vedrørende den løbende revision 2016 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Lov om kommunernes styrelse |

###

**SAGENS INDHOLD**

Byrådet skal godkende Revisionsberetning nr.
23 vedrørende løbende revision 2016. Byrådet skal endvidere tage stilling til
forvaltningens redegørelse vedr. revisionens bemærkning.

Beretning nr. 23 omfatter det løbende revisionsarbejde
vedrørende 2016. Revisionsberetningen er således en delberetning for
regnskabsåret 2016.

Revisionen er udført ved stikprøver med det formål at
vurdere og efterprøve, om interne forretningsgange og kontrolsystemer fungerer
hensigtsmæssigt og betryggende. Endvidere er det vurderet og efterprøvet, om
kommunens dispositioner vedrørende regnskabsmæssige forhold mv. er i
overensstemmelse med Byrådets bevillinger og øvrige beslutninger, love og andre
forskrifter samt indgåede aftaler og sædvanlig praksis.

Revisionen har revideret de sociale områder med
statsrefusion. Revisionen vurderer, at der generelt er etableret
hensigtsmæssige og betryggende forretningsgange mv. på personsagsområderne,
samt at der administreres i overensstemmelse med disse.

Herudover har revisionen gennemgået en lang række
personsager indenfor forskellige sagsområder på socialområdet. Personsagsgennemgangen
er foretaget som en kombination af test af kontroller samt juridisk kritisk
revision.

Der er gennemgået en række områder på arbejdsmarkedsområdet,
hvor der kun er fundet ubetydelige eller ingen fejl. På
ét enkelt område har den udførte revision givet anledning til én bemærkning.
Det er revisionens opfattelse, at sygedagpengeområdet ikke fuldt ud
administreres i overensstemmelse med gældende regler.

Ligeledes er der konstateret fejlkonteringer vedrørende
kontanthjælp, ledighedsydelse og fleksjob.

Revisionen har endvidere foretaget opfølgning på tidligere
revisionsbemærkninger samt andre forhold omtalt i tidligere
revisionsberetninger.

I forhold til personsager på det sociale område vedrørende
forsikrede ledige, integrationsprogram og uddannelseshjælp har revisionen konstateret
en forbedring af sagsbehandlingen. Revisionen kan derfor afslutte de tidligere
afgivne revisionsbemærkninger på disse områder.

Revisionen har herudover gennemgået kommunens principper
for økonomistyring. Det er fortsat revisionens opfattelse, at principperne for
økonomistyring i fornødent omfang beskriver rammen og reglerne for kommunens
kasse- og regnskabsvæsen, herunder niveauet for de interne kontroller og
ledelsestilsynet.

Revisionen er opmærksom på, at kommunen i foråret 2016 har
påbegyndt en ajourføring af bilagene til principper for økonomistyring, idet
disse ikke på alle områder beskriver de faktiske forhold. Revisionen vil følge
arbejdet hermed.

Job og Økonomi vurderer, at der kun er tale om redaktionelle
ændringer som uden videre kan foretages af direktøren for Job og Økonomi. Hvis
der er tale om indholdsmæssige ændringer, som ikke konkret udspringer af en
politisk beslutning, forelægges ændringerne Byrådet til godkendelse.

Endelig har revisionen et afsnit om kommunens opkrævning af
garantiprovision på forsyningsområdet. Revisionen oplyser, at der i de seneste
år har været tvivl om mulighederne for opkrævning af provision ved
garantistillelse for forsyningsselskaber, samt om hvorvidt det var et krav
eller ej.

[adresse] har opkrævet garantiprovision siden 2011.
Byrådet vedtog i november 2011, at der for garantier givet efter dette
tidspunkt opkræves garantiprovision med 1,5 % af lånets hovedstol som et
engangsbeløb ved afgivelse af garantien.

KL vurderede efterfølgende at grundreglen omkring
garantiprovision er, at hvis der stilles en lånegaranti for et
forsyningsselskab, der opererer på et marked, så skal der opkræves en provision
af denne. Provisionen skal fastsættes individuelt i hvert enkelt tilfælde og
være fastsat på markedsvilkår.

Byrådet besluttede herefter i oktober 2015, at for garantier
meddelt fra 2. halvår 2015 opkræves der ud fra en individuel vurdering en årlig
garantiprovision af restgælden.

Revisionen konstaterer på dette grundlag, at [adresse]
Kommune har fastlagt retningslinjer for garantier givet efter november 2011.
Revisionen gør dog opmærksom på, at allerede stillede garantier fra før
november 2011 ikke lever op til de nugældende krav for opkrævning af
garantiprovision.

Revisionen henviser til en dom afsagt 25. januar 2016 i
Vestre Landsret om en kommunes garantiafgivelse over for to fjernvarmeselskaber
og herunder krav til opkrævning af garantiprovision. Dommen fastslår, at en
kommunes begunstigelse af et fjernvarmeselskab via en garanti uden betaling af provision
er statsstøtte, og at kommunens afgørelse om at give en vederlagsfri garanti er
ugyldig.

Som en følge af ovenstående anbefaler revisionen, at
kommunen gennemgår afgivne kommunale garantier fra før november 2011 med
henblik på en vurdering af, om de enkelte garantier jf. ovenstående skal
pålægges opkrævning af garantiprovision.

**VURDERING**

På baggrund af revisionens anbefaling vil Job og Økonomi
gennemgå afgivne kommunale garantier på forsyningsområdet fra før november 2011
med henblik på en vurdering af, om de enkelte garantier skal pålægges
opkrævning af garantiprovision. Job og Økonomi vil på den baggrund snarest
fremlægge en sag til Byrådets behandling.

I forhold til revisionens bemærkning vedrørende personsager
på sygedagpengeområdet har Job og Økonomi nærmere redegjort herfor i vedlagte
notat.

I notatet fremgår det, at den påpegede manglende rettidige
opfølgning i 6 sager er drøftet med de sagsbehandlere, hvor ledelsestilsynet
har konkluderet, at der er et problem. Ligeledes er vigtigheden af at overholde
rettidigheden i sagerne drøftet på et personalemøde.

Det fremgår ligeledes af revisionsberetningen, at i 4 sager
hvor der var krav om personlig opfølgning, er der anvendt telefonisk
opfølgning, uden at begrundelsen er dokumenteret i sagerne.

I notatet fremgår det, at det fremadrettet vil blive
begrundet i sagerne, hvorfor der er anvendt telefonisk opfølgning. Dette sikres
ved, at det nu fremgår konkret af opfølgningsplanen, at sagsbehandlerne skal
begrunde, om der er grundlag for anden opfølgning end en individuel samtale.

Herudover er der i notatet kommentarer til de af revisionen
konstaterede fejlkonteringer på områderne kontanthjælp, ledighedsydelse og
flexjob, som har refusionsmæssig betydning.

Det fremgår, at der i samarbejde med kommunens
it-leverandør er rettet en fejl i ydelsessystemet, således at det nu er muligt
at søge korrekt refusion vedrørende kontanthjælp.

Fejlkonteringerne vedrørende ledighedsydelse og fleksjob
skyldes mangelfuld vejledning fra KMD til den systemmæssige håndtering af to
reformer på beskæftigelsesområdet. Styrelsen for Arbejdsmarked og Rekruttering
har i oktober 2016 fremsendt retvisende vejledningsmateriale, hvilket betyder,
at der hjemtages korrekt refusion.

ØKONOMI

Der er ingen økonomiske konsekvenser.

INDSTILLING

Direktøren for Job og Økonomi indstiller til Byrådet:

1. At beretningen nr. 23 godkendes og fremsendes til det kommunale tilsyn
med kopi af byrådsprotokollen.

2. At forvaltningens redegørelse vedrørende revisionens bemærkning
godkendes.

**BESLUTNING**

***Økonomiudvalget, 22. februar 2017:***

Fraværende:Ingen

Indstilles godkendt.

**Bilag**

|  |  |
| --- | --- |
| 710.000, [adresse], beretning nr. 23, løbende revision 2016 | 710-2016-416301 |
| Job og økonomis bemærkninger til revisionsberetning nr. 23 | 710-2017-1469 |